„ Sé litið á helstu áherslur í fyrirliggjandi fjárlagafrumvarpi má fyrst nefna skattalækkanir og breytingar á tekjuskatti einstaklinga . “ Þannig skrifar Hagfræðideild Landsbankans í nýrri Hagsjá sem birt er á vef bankans þar sem fjallað er framvarp til fjárlaga 2020 undir yfirskriftinni Slakað á aðhaldi til að mæta efnahagssamdrætti . „ Markmið breytinganna er einkum að hækka ráðstöfunartekjur tekjulágra einstaklinga og er það gert í samræmi við yfirlýsingar í tengslum við gerð kjarasamninganna frá því í vor . Í nýju nefndaráliti meirihluta fjárlaganefndar er t.d. sagt að ráðstöfunartekjur einstaklinga með mánaðarlaun á bilinu 325 – 600 þús.kr. muni hækka um 70 – 120 þús. kr. á ári þegar þessar aðgerðir hafa verið framkvæmdar að fullu , “ segir í Hagsjánni , auk þess sem minnst er á lækkun tryggingagjalds um 0,25% og lengingu fæðingarorlofs úr níu í tíu mánuði . Þá verði framlag til barna bóta aukið um 1 milljarð og stofnframlög til íbúðabygginga verða einnig hækkuð . „ Er opinber fjárfesting nógu mikil , “ spyr deildin bendir á að að árið 2017 hafi fjárfesting í efnislegum eignum numið u.þ.b. 36 milljörðum króna en í frumvarpi fyrir næsta ár sé gert ráð fyrir fjárfestingu upp á 72,4 milljarða króna , eða tvöföldun frá árinu 2017 . Hækkunin frá árinu 2019 nemi rúmum 10 milljörðum króna sem sé aukning um 17% . „ Ein veigamesta tillaga meirihluta fjárlaganefndar um breytingar er lækkun á fjárveitingu til nýbyggingar Landspítalans um 3,5 ma.kr. , að sögn vegna tafa við framkvæmdir . Að öðru jöfnu þýðir þetta að opinberar fjárfestingar á næsta ári verða 3,5 mö.kr. minni en ella hefði orðið , “ segir í Hagsjánni og telur deildin tæplega hægt að segja að stórfellt átak hafi orðið í opinberum fjárfestingum á síðustu misserum á sama tíma og mikið hafi dregið úr atvinnuvegafjárfestingu . „ Gallinn við sértækar ríkisfjármálaaðgerðir á fjárfestingarhlið ríkisfjármála til að mæta hagsveiflum er að erfitt er að tímasetja aðgerðir nákvæmlega . Það helgast bæði af ýmiskonar vandamálum við mat á stöðu hagsveiflunnar út frá ófullkomnum þjóðhagsgögnum , og ekki síður vegna tafa við að ráðast í framkvæmdir þegar ákvörðun hefur loks verið tekin . Því er ávallt sú hætta til staðar að þegar fyrirhugaðar opinberar framkvæmdir komast loks á fullt skrið þá hafi hagkerfið þegar breytt um stefnu og aðgerðin hafi á endanum sveiflumagnandi áhrif í stað þess að vera sveiflujafnandi . “ „ Breytingar í kringum fjárlagafrumvarpið fyrir 2020 eru ekki miklar hvort sem litið er á breytingar milli ára eða breytingar frá upphaflegu frumvarpi . Með lögunum um opinber fjármál hefur myndast mun meiri festa en áður var í ríkisfjármálum . Fyrirsjáanleikinn er mun meiri en áður var og breytingar mun minni . “